BREAKING Guvernul adoptă OUG ”îndulcită” pentru noi taxe și impozie. Taxa pe lăcomie rămâne

Premierul Viorica Dăncilă a anunțat vineri la debutul ședinței de guvern că Executivul adoptă în această ședință proiectul de OUG care impune noi taxe companiilor și mărește altele existente. În ciuda protestelor unanime din mediul de afaceri, proteste de o duritate fără precedent, Dăncilă a anunțat adoptarea OUG care are menirea de a aduce bani în plus la buget pentru acoperirea creșterilor de salarii și pensii din anul electoral 2019. Președintele Klaus Iohannis nu a participat vineri la ședința de guvern, dar a criticat public măsurile fiscale.

Dăncilă a anunțat o versiune ”îndulcită” față de proiectul prezentat marți de ministrul Eugen Teodorovici.

Principalele ”îmbunătățiri” față de versiunea inițială sunt:

Taxa pe lăcomia băncilor se plătește doar dacă nivelul ROBOR e mai mare de 2% (în versiunea inițială, pragul era de 1,5%) Plafonarea prețului la gaze doar pentru consumatorii casnici (în versiunea inițială era și pentru cei industriali)

Premierul Dăncilă nu a spus însă nimic despre noile taxe pe cifra de afaceri care ar urma să fie plătite de companiile din energie și din domeniul telecom, dar nici despre noile cerințe privind capitalul social al administratorilor fondurilor de pensii private din Pilonul II.

Iată principalele măsuri anunțate de Dăncilă:

– demararea unui program pentru construcția a o mie de grădinițe cu profil sportiv, până la 500.000 euro

– plafonarea prețului la gaze pentru trei ani pentru consumatorii casnici: consumatorii nu trebuie să plătească mai mult pentru energie

– stabilirea unui nivel minim de 1 mld privind vânzarea licențelor 5 g, stabilirea unui nivel minim de 2 mld pentru prelungirea licențelor 3 g

– înființarea unui fond pentru dezvoltarea a 31 de stațiuni balneare

– introducerea unui mecanism pentru protejarea populației prin impozitarea activelor băncilor în cazul unui nivel mai mare al ROBOR de 2%

– înființarea unui Fond de dezvoltare prin care vom susține dezvoltarea comunităților și universităților

– majorarea de la 1 septembrie, cu 3 luni în avans, a punctului de pensie și a pensiei minime

– devansarea aplicării creșterilor salariale pentru profesori din 2022 la 1 septembrie 2020

– acordarea voucherelor de vacanță de 1.450 de lei și în 2019 tuturor angajaților din sistemul public

– creșterea salariului minim în construcții la 3.000 brut începând de la 1 ianuarie 2019

– reducerea taxelor pe muncă la jumătate în domeniul construcțiilor

– majorarea taxei pe viciu la jocurile de noroc cu % din CA

– reducerea comisioanelor de administrare pentru administratorii fondurilor private de la 2,5% la 1%

– creșterea plafonului pentru acordarea ajutorului minim de încălzire

– obligarea administrațiilor publice locale de raportare a execuției bugetare de la 1 august 2019

– mai sunt și alte măsuri

Foto: InquamPhotos / Octav Ganea